लोगों से करते थे जबरन वसूली, ऑनलाइन जुआ ऐप से भी ठगते थे; 14.78 लाख जब्त
Punjab Police Arrest Lawrence Bishnoi Close Associate Chandigarh Update ; Online Gambling Fraud Extortion | SSOC Mohali Zirakpur पंजाब पुलिस के स्टेट स्पेशल ऑपरेशन सेल ने गैंगस्टर लॉरेंस के तीन गुर्गों को पकड़ने में सफलता हासिल की है। इन सभी से 14.78 लाख रुपए भी जब्त किए हैं, जो इन्होंने लोगों से ठगे भी थे।
पंजाब पुलिस के स्टेट स्पेशल ऑपरेशन सेल ने गैंगस्टर लॉरेंस के तीन गुर्गों को पकड़ने में सफलता हासिल की है। इन सभी से 14.78 लाख रुपए भी जब्त किए हैं, जो इन्होंने लोगों से ठगे भी थे। इन पर जबरन वसूली के साथ-साथ ऑनलाइन ठगी के आरोप भी पुलिस ने लगाए हैं।
पकड़े गए तीनों आरोपियों की पहचान जीरकपुर निवासी रोहित भारद्वाज उर्फ रिम्मी, मोहित भारद्वाज व चंडीगढ़ निवासी अर्जुन ठाकुर के तौर पर हुई है। डीजीपी गौरव यादव ने बताया कि पकड़े गए तीनों अरोपी लॉरेंस गैंग से ही संबंधित हैं। लॉरेंस के इशारों पर ही यह आरोपी पंजाब के विभिन्न रसूखदारों से जबरन वसूली करते थे।
बना रखी थी जुआ ऐप
पुलिस द्वारा पकड़े गए आरोपी ऑनलाइन ठगी का काम भी करते थे। आरोपियों ने एक जुआ ऐप बना रखी थी। लोगों को पैसे जीतने का लालच देकर इस ऐप पर बुलाया जाता था। जो उनकी ऐप पर आता, उनसे लिंक पर क्लिक करवा व बैंक अकाउंट्स डिटेल्स लेकर ठग लिया जाता था।
मोबाइल व पैसे पुलिस ने किए जब्त
पुलिस ने आरोपियों के मोबाइलों को जब्त कर लिया है। उनकी फोरेंसिक जांच करवाई जाएगी। मोबाइल से कई महत्वपूर्ण जानकारियां मिली हैं। इसके अलावा आरोपी रोहित भारद्वाज से 14.78 लाख रुपए भी जब्त किए गए हैं।